Vsebina

# Funkcije za besedilo

To poglavje vsebuje opise funkcij za besedilo.

Za dostop do tega ukaza ...

Vstavi – Funkcija – Kategorija Besedilo

## Raba dvojnih narekovajev v formulah

Če želite v formulo vključiti besedilni niz, ga postavite med dva dvojna narekovaja (") in Calc povzame znake v nizu brez interpretacije. Primer: formula ="Žive naj vsi narodi!" prikaže besedilni niz Žive naj vsi narodi! v celici brez obkrožajočih dvojnih narekovajev.

Kompleksnejša formula =CONCATENATE("Življenje je resnično enostavno, "; "vendar vztrajamo, da ga naredimo zapletenega "; "(Konfucij).") spoji tri posamezne nize v narekovajih, tako da vrne Življenje je resnično enostavno, vendar vztrajamo, da ga naredimo zapletenega (Konfucij).

Če želite v niz v formuli vstaviti dvojni narekovaj, sta na voljo dva načina:

1. Dvojni narekovaj lahko podate z ubežnimi znaki, tako da dodate dvojni narekovaj, Calc pa obravnava takšen ubežen narekovaj kot dobesedno vrednost. Primer: formula ="Ime mi je ""Janez Novak""." vrne niz Ime mi je "Janez Novak". Še en enostaven primer: formula =UNICODE(""""), ki vrne 34, desetiško vrednost znaka Unicode za narekovaj (U+0022) — tukaj prvi in četrti dvojni narekovaj nakazujeta začetek in konec niza, drugi dvojni narekovaj pa ubeži tretjega.

2. Uporabite lahko funkcijo CHAR ali funkcijo UNICHAR, da vstavite dvojni narekov. Primer: formula =UNICHAR(34) & "Varuh v rži" & UNICHAR(34) & " je sloviti roman J. D. Salingerja." izpiše niz "Varuh v rži" je sloviti roman J. D. Salingerja.

Upoštevajte, da lahko funkcija Samopopravki modula Calc dvojne narekovaje spremeni. Samopopravki ne smejo spreminjati dvojnih narekovajev v celicah, lahko pa spremenijo tiste, uporabljene v celicah brez formul, ki vsebujejo besedilo. Primer: če kopirate niz, ki ga obkroža druga tipografska vrsta dvojnih narekovajev, kot sta npr. levi dvojni narekovaj (U+201C) in desni dvojni narekovaj (U+201D), in ga nato prilepite v celico s formulo, lahko pride do napake. Odprite področje Dvojni narekovaji v pogovornem oknu Orodja — Možnosti samopopravkov — Posebnosti jezika, da določite znake, ki bodo samodejno popravili začetne in končne tipografske dvojne narekovaje. Prekličite potrditev možnosti Zamenjaj, da onemogočite to funkcijo.

## Prazen niz in prazne celice

Celice s praznim nizom (»«) niso ekvivalentne praznim celicam. Če iščete ali računate z besedilom, je prazen niz »« besedilo ničelne dolžine.

Če npr. formula v A1 vrne prazen niz "", velja naslednje:

=ISBLANK(A1) vrne FALSE. Ta celica ni prazna.

=ISFORMULA(A1) vrne TRUE. Ta celica je formula.

=ISLOGICAL(A1) vrne FALSE. A1 ni logična vrednost.

=ISNONTEXT(A1) vrne FALSE. Ta celica vsebuje prazen niz.

=ISNUMBER(A1) vrne FALSE. Torej A1 ni število.

=ISTEXT(A1) vrne TRUE. Celica vsebuje prazen niz, izračunan s formulo.

=LEN(A1) vrne 0. Dolžina praznega niza je 0.

## ARABIC

Vrne številsko vrednost, ki ustreza rimskemu številu, izraženem v besedilni obliki.

## ASC

Pretvori znake dveh bajtov (polne širine) v znake enojnega bajta (polovične širine) ASCII in znake katakana.

## BAHTTEXT

Pretvori številko v besedilo v tajščini, vključno s tajskimi nazivi valute.

## BASE

Pretvori pozitivno celo število v besedilo številskega sistema na določeni osnovi. Uporabljajo se števila od 0-9 in črke od A-Z.

## CHAR

Pretvori število v znak po veljavni kodni tabeli. Število je lahko dvomestno ali trimestno celo število.

## CLEAN

Odstrani vse nenatisljive znake iz niza.

## CODE

Vrne številčno kodo prvega znaka v nizu besedila.

## CONCATENATE

Združi več besedilnih nizov v enega.

## DECIMAL

Pretvori besedilo, ki predstavlja niz v izbranem številskem sistemu v pozitivno celo število na določeni osnovi. Vrednost korena mora biti med 2 in 36. Presledki in tabulatorji se ne upoštevajo. Polje Besedilo ne loči malih in velikih črk.

## DOLLAR

Pretvori število v količino v zapisu valute, zaokroženem na navedeno število decimalnih mest z uporabo decimalnega ločila, ki ustreza trenutnim področnim nastavitvam. V polje Vrednost vpišite število, ki ga hočete pretvoriti v valuto. Če želite, lahko v polje Decimalke vnesete število decimalnih mest. Če ne boste določili količine decimalnih mest, bodo vsa števila v obliki valute prikazana z dvema decimalnima mestoma.

## EXACT

Primerja dva niza besedil in vrne TRUE, če sta enaka. Ta funkcija loči med malimi in velikimi črkami.

## FIND

Poišče položaj niza besedila v drugem nizu. Lahko tudi definirate, kje naj se iskanje začne. Iskani niz je lahko število ali kakršen koli niz znakov. Funkcija iskanja loči med malimi in velikimi črkami.

## FIXED

Vrne število kot besedilo z navedenim številom decimalnih mest in opcijsko z ločilom tisočic.

## JIS

Pretvori eno-bajtne znake ASCII ali katakana (polovične širine) v dvo-bajtne znake polne širine.

## LEFT

Vrne prvi znak ali znake besedila.

## LEFTB

Vrne prvi znak ali znake besedila DBCS.

## LEN

Izračuna dolžino niza skupaj s presledki.

## LENB

Za jezike z naborom dvobajtnih znakov (DBCS) vrne število bajtov za predstavljanje znakov v nizu besedila.

## LOWER

Vse velike črke v besedilnem nizu pretvori v male.

## MID

Vrne niz besedila. Parametra določata začetni položaj in število znakov.

## MIDB

Vrne niz besedila v naboru dvobajtnih znakov (DBCS). Parametra določata začetni položaj in število znakov.

## PROPER

Vse besede v nizu besedila napiše z veliko začetnico.

## REGEX

Najde zadetke s pomočjo regularnih izrazov in po potrebi zamenja besedilo.

## REPLACE

Zamenja znake v nizu besedila z drugim nizom besedila. To funkcijo se lahko uporabi tako za zamenjavo črk kot tudi števil (ki se avtomatsko pretvorijo v besedilo). Rezultat te funkcije je vedno prikazan kot besedilo. Če hočete s številom, ki ga je že nadomestilo besedilo, delati nadaljnje izračune, ga morate spremeniti nazaj v število s funkcijoVALUE.

## REPT

Niz znakov ponovi v želenem številu kopij.

## RIGHT

Vrne zadnji znak ali znake besedila.

## RIGHTB

Vrne zadnji znak ali znake besedila v naboru dvobajtnih znakov (DBCS).

## ROMAN

Arabska števila spremeni v rimska. Vrednost števila mora biti med 0 in 3999, pri načinu pa lahko uporabite cela števila med 0 in 4.

## SEARCH

Izračuna položaj dela besedila v nizu znakov. Lahko si nastavite točko v besedilu, pri kateri naj se iskanje začne. Besedilo, po katerem boste iskali, je lahko število ali kakršen koli niz znakov. Funkcija iskanja ne loči med malimi in velikimi črkami. Če besedila ne najde, vrne napako 519 (#VALUE).

## SUBSTITUTE

V nizu nadomesti del starega besedila z novim.

## T

Ta funkcija vrne ciljno besedilo ali prazen niz, če cilj ni besedilo.

## TEXT

Vrednost spremeni v besedilo glede na dano obliko.

## TRIM

Odstrani presledke iz niza, tako da pusti le en presledek med posameznimi besedami.

## UNICHAR

Pretvori številčno kodo v znak ali črko Unicode.

## UNICODE

Vrne številčno kodo prvega znaka Unicode v nizu besedila.

## UPPER

Izbran niz črk v besedilnem polju spremeni v velike črke.

## VALUE

Pretvori zapis števila kot niza v numerično obliko. Če je podani niz veljaven datum, čas ali datum-čas, vrne ustrezno serijsko število datum/čas.

### WEBSERVICE

Vrne spletno vsebino z naslova URI.

### FILTERXML

Uporabi izraz XPath na dokumentu XML.

### ENCODEURL

Vrne v zapis URL kodiran niz.

Podobne teme

Seznam funkcij po kategorijah